Den Vest-Sjællandske Avis, 1824-12-06
Jfølge samme begyndte de sidste Fiendtligheder den 18de Mai 1824 ved Angrebet paa Øen Shapuree. Forresten klages meget fra Madras over den overvættes Tørke, som hersker der; det har ikke regnet i flere Maaneder og man frygter for en Hungersnød. Endelig læses følgende Brev fra Rangoon af 21de Mai, J Affairen ved Ramod fægtede Birmanerne godt og havde 70 til 80 Døde, thi man gav ikke Pardon og man troer ikke, at det vil blive givet Pardon saalænge Krigen varer, thi giver man en Birmaner Pardon, saa kan man være vis paa at han til Taksigelse vil slaae Een ihiel; det tegner til at det vil blive en blodig og langvarig Krig. Englænderne ere i Begreb med at afsende en Expedition til Syriani og den gamle Stad Pegn. Den ligger 70 Engelske Mile høiere oppe ved Floden og paa heele Veien vil man komme til at fægte med Baghold i Skovene. Naaer man op til Prone saaer alting godt, men det er et overmaade vanskeligt Foretagende at bringe 6 til 7000 Md. op af en rivende Strøm i aabne Baade; og bestandigen kun et Steenkast fra Flodbredden, hvor en resolveret Fiende giør heele Turen besværlig. Den Maade hvorpaa Fienden besværer os bestaaer i Brandere og Krigs baade; ogsaa lade de store Baade synke ned i Vandet indtil den øverste Rad af Planker og drive løs paa os hvilket skeer med en stor Magt formedelst den stærke Strøm. Een kom nyelig næsten om Natten ombord til os, den foer løs paa et Toug og Touget slog saaledes Beenet over paa en Dreng, at man maatte sætte det af Vi have faaet nye Efterretninger fra Constantinopel af 26de Octbr., hvori der meldes: at Capudan Pascha ligger for Anker ved Dardanellerne, og opholder sig paa Flaaden; da Lord Strangford seilede forbi saa besøgte han ham og skal have fundet ham temmelig rolig. Han opholder sig paa sine Skibe i en Unaades-Tilstand, og har under det Paaskud at han er syg faaet befaling til for det første ikke at komme tilbage til Hovedstaden. Den Ægyptiske Vicekonges Søn Jbrahim Pascha afløser ham foreløbigen i Commanden; men Porten iagttager en dyb Taushed om hans sidste Operationer til Søes. Da Resultaterne af dette Aars Feldtog have været langt slettere end af det foregaaende, saa bliver den Troe almindelig, at Porten ikke vil foretage sig noget 5te Feldtog, idet mindste ikke til Søes. Om det uforfærdede Mod, som de Græske Capitainer og Matroser have atter udviist i dette Aars Forløb, meddeele Øienvidner, som ere komne fra Constantinopel, Beskrivelser, som grændse til det Utroelige. Saa overordentlig som disses Enthusiasme er, saa modløse skulle Tyrkerne have viist sig, især efter Begivenhederne ved Stanchio. Capudan Pascha, som Døden truede fra alle Sider, blev selv overfaldet af den almindelige Skræk, hvilket forklarer de sidste Begivenheder ved Mitylene. Den 15de Octbr. brændte Grækerne paa Rheden ved denne de atter to Krigskibe af Resten af den Tyrkiske Flaade, som havde taget sin Tilflugt dertil. Om Begivenhederne den 6te og 7de Octbr. hersker endnu megen Uvished; men da Spectateur Oriental af 11te Octbr., som siden den udgives paa nye i sin gamle Form, skriver i en meget ugunstig Stemning imod Grækerne, selv tilstaaer, at man har hørt, Explosionen indtil Smyrna, hvilket selv ikke var Tilfældet dengang da Admiral Orlof for 53 Aar siden ødelagte den Tyrkiske Flaade ved Tschesme, som er dog meget nærmere ved Smyrna, saa har man Grund til at antage, at en betydelig Deel af Skibene ere blevne ødelagte. (Det Franske Krigsskib Victorieuse har, som man melder fra Paris over Smyrna, været tilstæde ved Fægtningen om Natten imellem d. 6te og 7de Octbr.; med den har man faaet den Beretning at Tyrkerne blev slagne og mistede 5 Skibe; men hvoraf kun 2 Corvetter sprang i Luften. Jmidlertid trak dog den Ottomanniske Flaade sig tilbage d. 7de om Morgenen i temmelig god Orden ligesom den Græske) Den Tyrkiske Chef, som commanderer i Jassy Achmed Aga har ladet en Moldauisk Officeer halshugge og man frygter for videre Excesser. Sagen har gjort stor Opsigt i Pera, og Porten har afsendt en Officeer til Jasse for at erholde Oplysning derom; men Hr. Minciaky har endnu ikke overleveret sit Creditio som Gesandt, fra Thessalien har Porten faaet meget ubehagelige Efterretninger, de opklares ved en Efterretning, som er ankommen over Corfu af 27de Octbr. ifølge hvilken Dervisch Pascha skal nyeligen have angrebet Grækerne i Egnen ved Sulma; men er bleven slagen tilbage efter en haardnakken Fægtning og med Tabet af sin heele Bagage. – Man vil vide i Frankerige, at Paschaen af Ægypten skal være bleven misfornøiet. med Porten, fordi den har afslaget hans Begiæring om at forbinde Paschaliket Damaskus med det af Ægypten og at han skal staae i hemmelige Forbindelser med den oprøriske Pascha af Acre. – Hr.